The Rev

**James Owen Sullivan**, naixiu de Huntington Beach (California, Estaus Unius) o 9 de febrero de 1981 y muerto en ixa mesma localidat o 28 d'aviento de 2009, conoixito con o nombre artistico de **The Reverend Tholomew Plague**, u mas a sobén por o nombre abreviato de **The Rev**, estió un musico estausunidense, conoixito por estar o batería d'o grupo de hard rock Avenged Sevenfold. Tamién yera o líder y vocalista de Pinkly Smooth, un prochecto paralelo a on que yera conoixito con o nombre de **Rat Head**, chunto a o suyo companyero en Avenged Sevenfold o guitarrista Synyster Gates. Sullivan naixió, creixió y vivió en Huntington Beach, California. The Rev fue trobato muerto o día 28 d'aviento de 2009, con 28 anyos d'edat.

## Carrera
The Rev recibió o suyo primer par de baquetas cuan teneba cuatre anyos d'edat y a suya primera batería con once anyos. En a escuela segundaria prencipió a tanyer en diferents grupos. Antis de marchar ta unir-se a Avenged Sevenfold como un d'os miembros fundadors, Sullivan estió batería d'o grupo de ska Suburban Legends. Con deciueito anyos gravó o suyo primer disco con Avenged Sevenfold, titulato "Sounding the Seventh Trumpet". Sus primeras influencias incluyen a Frank Zappa y King Crimson. The Rev dició en una entrevista a la revista *"Modern Drummer"* que *"Me crié con istos estilos musicals tanto como con o rock y o metal."*

Atros baterías que influyoron mas tardi a The Rev estioron Vinnie Paul, Mike Portnoy, Dave Lombardo, Lars Ulrich, y Terry Bozzio. Mesmo tenió una "influencia estetica", Tommy Lee, sobre lo que comentó *"Nunca no pensé que tendría una (influencia estetica)."* Una tecnica personal de Sullivan ye lo que él deciba *"'the double-ride thing' (literalment "A cosa d'o doble ride"), nomas por a manca de millor definición, ya que degún mas no lo fa,"* ye una tecnica que se puet sentir en cancions como "Almost Easy", "Critical Acclaim", y "Crossroads" en que Sullivan duplica o tempo tanyendo o doble bombo y os rides.

O grupo ganó o Premio MTV a o Millor Artista Revelación en 2006, ganando a os atros nominatos: Rihanna, Panic! at the Disco, Angels & Airwaves, James Blunt y Chris Brown, y estió The Rev qui fació a charrada en a gala d'os premios en nombre d'o grupo.

The Rev tamién estió vocalista, compositor, y pianista en Avenged Sevenfold. Se le puet sentir tanyendo o piano en as cancions *"Warmness on the Soul", "Seize The Day", "Fiction"* y *"Save Me"*. Bellas cancions d'Avenged Sevenfold en as que se puet destacar a suya faina como vocalista son *"A Little Piece of Heaven", "Brompton Cocktail", "Critical Acclaim", "Crossroads", "Gunslinger", "Lost", "Scream", "Afterlife"*, y *"Fiction"*. Gracias a os suyos conoiximientos de guitarra y piano, escribió cancions como *"Almost Easy", "A Little Piece of Heaven", "Afterlife", "Brompton Cocktail", "Welcome To The Family", "Save Me"*, y *"Fiction"*.

Avenged Sevenfold anunció que quitarán una versión demo d'o disco "Nightmare" en a que apareixerá The Rev tanyendo a batería electrica y cantando.

En a segunda edición d'os premios *"Revolver Golden God"*, The Rev ganó o premio a o Millor Batería competindo contra Chris Adler de Lamb of God, Brann Dailor de Mastodon, Dave Grohl de Them Crooked Vultures y Dave Lombardo de Slayer. A ceremonia d'os premios fue presentata por Joey Jordison de Slipknot y Vinnie Paul de Pantera, ganador d'o premio en l'anyo anterior. A suya familia y os miembros d'Avenged Sevenfold recibioron o premio en o suyo nombre.

## Muerte
O cuerpo sin vida de Sullivan se trobó en casa suya o día 28 d'aviento de 2009, cuan teneba 28 anyadas feitas. A muerte fue debita a causas naturals. Os resultatos de l'autopsia se conoixioron o día 30 d'aviento de 2009, manimenos, estioron inconcluyents. O 9 de chunio de 2010 de reveló que a causa d'a muerte estió una intoxicación aguda por una combinación de drogas que incluyiban oxicodona (OxyContin), oximorfona (un metiléter d'a oxicodona), diazepam (Valium), nordiazepam (un compuesto d'o diazepam) y alcol.

O 5 de chinero de 2010 se fació un funeral privato por Sullivan, y un día dimpués fue apedecato en Huntington Beach, California.

## Discografía
### Con Suburban Legends
**[[Origin Edition]]* (1999)

### Con Pinkly Smooth
**[[Unfortunate Snort]]* (2001)

### Con Avenged Sevenfold
**[[1999 Demo]]* (1999)
**[[2000 Demo]]* (2000)
**[[Sounding the Seventh Trumpet]]* (2001)
**[[Warmness on the Soul]]* (2001)
**[[Waking the Fallen]]* (2003)
**[[City of Evil]]* (2005)
**[[All Excess]]* (2007)
**[[Avenged Sevenfold (disco)|Avenged Sevenfold]]* (2007)
**[[Live in the LBC & Diamonds in the Rough]]* (2008)
**[[Nightmare (album)|Nightmare]]* (2010) (Postumo)

## Referencias